Poštovana i draga djeco, učenici, odgojitelji i profesori, roditelji!

Lijepo je što postojite, što živite i što želite činiti dobro! Nitko on nas nije premlad niti prestar da ne može činiti dobro. To ste vi pokazali i dokazali kroz sve ove godine, a posebno u svima dragoj i poznatoj akciji VUKOVARU ZA DAR. Zahvaljujući vama svima mi početkom prosinca ove godine imamo veliku akciju - i to DVADESETIČETVRTU!!!

Već vas vidimo kako donosite u vaše vrtiće, vaše škole, paketiće s nekim od potrebnih artikala za naše prijatelje. Znamo da se volite natjecati u igrama i sportu pa vas  molim da ovoga puta preteknete jedni druge u darivanju našim dragim Vukovarcima, koji imaju puno manje od nas.

Sreća je u davanju i darivanju uvijek daleko veća nego u primanju. U Vukovaru nam znaju reći da smo mi Zadrani s najviše srca i da naše srce kuca i djeluje za Vukovar. !

Hvala vam svima od srca za vaš doprinos! Ponosni smo na vas i uzvratio vam dragi Bog svima za sve!

č.s. Melhiora